AlexejDobrolubov/national_council_slovak_2010 huggingface dataset:
22. schôdza NR SR - 10.deň - B. popoludni
Dátum: 2024-11-06
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

105. Zločinec Gašpar, myslím si, že vôbec neprekvapil svojím, svojím vystúpením. Ako je naozaj, až by som povedal, že úchvatné, ako tento človek bez chrbtovej kosti a bez kože na tvári sem dôjde v 30-tisícovom obleku a tvári sa, že on má vlastne, on má právo kázať o morálke. Zločinec, ktorý ako policajný prezident sa spreneveril najviac, ako sa mohol spreneveriť verejnému záujmu tým, že správu vlastne celého Policajného zboru a Národnej kriminálnej agentúre vydal do rúk mafie. O tom dnes už sú rozhodnutia súdov, o tom dnes svedčia, minulé roky svedčili desiatky ďalších ľudí, ktorí boli súčasťou tohto systému, ale ktorým to klopanie na svedomie sa postupne to svedomie otvorilo a začali hovoriť a usvedčovať tohto skorumpovaného človeka. My máme, alebo mali sme vlastne za predsedu výboru pre obranu a bezpečnosť, ale máme za podpredsedu parlamentu v Slovenskej republike človeka, ktorý je obvinený a obžalovaný z toho, že vydal políciu do rúk mafie. Viete si predstaviť niečo absurdnejšie? Možno na Sicílii v tridsiatych rokoch minulého storočia. Aby tu človek, ktorý je zodpovedný priamo za smrť Jána a Martiny, kázal o morálke. Aby tu človek, ktorý uplácal vyšetrovateľa jemu podriadeného preto, aby Široký nedoplatil na okradnutie živnostníkov pri Váhostave, kázal o morálke. Aby tu človek, ktorého priamo rodina tunelovala desiatky miliónov eur z peňazí určených pre chudobných farmárov, poctivých farmárov, kázal o morálke. Aby tu človek, ktorý dal lustrovať bydlisko Jána Kuciaka, následne to odovzdal Bödörovi, Bödör Kočnerovi a do mesiaca bolo po Jánovi a Martinovi, kázal o morálke. Je to naozaj veľmi nízke a je to nehodné tohto par... (Prerušenie vystúpenia časomerom.)
22. schôdza NR SR - 10.deň - B. popoludni
Dátum: 2024-11-06
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

60. Čiže, prepáčte mi, všetci ostatní, ktorí ste na mňa reagovali, budem reagovať len na pána Szalaya. Všimli ste si vy ostatní a tí ľudia, ktorí pozeráte, že vôbec ani slovíčkom nezareagoval na to, že som ho nachytal na hruškách, jako podvádzal alebo jako verejne klame ľudí. Hovorím o tom 10-percentnom navyšovaní platov, ktoré teda tu bohorovne tvrdil, že keď sa zruší platový automat, tak vlastne tí lekári, tých dvetisíc lekárov, čo podpísali priamo pracovné zmluvy, budú každý rok mať garantovaných 10 % platov. To je krásny dôkaz toho, že je buď totálny amatér, že sa vôbec nevyzná, alebo že vedome klame takisto ako penťáci, jako smeráci, hlasáci a eseneskári, že klame ľudí, lebo chce mať z toho prospech, chce vyzerať za zaujímavého. Ak ste hovorili o tom, že sa vás dotýka, lebo to je perfídne, ako som teraz spojil, že ste nazvali šéfov nemocníc za debilov a kreténov, lebo si dovolili vyjsť v ústrety požiadavke LOZ, lebo tí hrozili, že odídu od pacientov, tak si stojím za tým, že ste nazvali aj tých lekárov z LOZ, že sú debili a kreténi, lebo jednoducho to bola ich požiadavka, bez toho by tých pacientov opustili. Čiže môžte sa tváriť za neviem akého fachmana, ste obyčajný cynik, pre ktorého pacient je len číslo. A keď sa pýtate, čo sme urobili teda pre tých pacientov, lebo po tom memorande vlastne nič sme nesplnili pre pacientov, keď pre vás motivovaná zdravotná sestra, motivovaný sanitár a ostatných 23 zdravotníckych profesií, ktorým sme pridali z roka na roka len 600 mil. eur, 600 mil. eur a konečne po tridsiatich rokoch sme im začali počítať odpracované roky praxe, lebo vy so Zajacom, vy osobne ste navrhli, že žiadne také, že zdravotná sestra, ktorá má tridsaťročnú prax, bude mať taký istý plat ako tá, ktorá má dvojročnú prax. Tak ja si myslím, že toto bol najväčší krok, ktorý sme urobili práve v prospech pacientov. A opäť sa opakujem, keď to necítite, tak pre vás sú pacienti a zdravotníci len obyčajné čísla.
22. schôdza NR SR - 10.deň - B. popoludni
Dátum: 2024-11-06
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

36. Viete, ono niekedy to, tak v ľudovom jazyku sa to hovorí, trošku tak tvrdšie, ale by som povedal, že keď sa nula tvári, že je jednotka, ale dobre, o tom, to nebudem teraz rozvádzať. Ale hovorili ste o VšZP a o tom, ako sú rozdelení chorí pacienti medzi slovenské zdravotné poisťovne, a o tom, aký je dokonalý alebo najlepší, jeden z najlepších prerozdeľovacích mechanizmov na Slovensku. No je tam jeden problém, že desiatky miliónov eur nahráva tuto pánovi chlebodarcovi Haščákovi, chlebodarcovi pána Szalaya, a to znamená teda, že Haščákovi alebo do Dôvery, lebo ten prerozdeľovací mechanizmus keď nie je úplne dokonalý a zlyháva v desatinkách percent, v prípade toho objemu financií, ktoré sa v zdravotníctve pohybujú, čo je okolo teda 9 mld. eur na budúci rok, tak sú to desiatky miliónov eur, ktoré idú na správny účet pána Haščáka, alias chlebodarcu pána Szalaya. Ja som mal naozaj pocit z tých rečí, že tu rozpráva lobista Penty a že SaS-ka si miesto svojej (povedané so smiechom) dokonalej lobistky Cigánikovej, ktorá to tu predvádzala aj v čase covidu a blúznila tu tie svoje propenťácke reči, tak že si našla ešte lepšieho človeka, lebo rovno teda vyslala, vyslala lepšieho, aby to teda tá Cigániková nekazila. Ale to, čo ste povedali, že ste nazvali riaditeľov štátnych nemocníc, a to citujem, debili a kreténi len za to, že museli podpísať s ľuďmi, ktorí vydierali z LOZ, že museli podpísať zmluvy so svojimi lekármi, tak to si myslím, že si tí debili a kreténi zdravotníci veľmi dobre zapamätajú. Lebo vy ste týmto nepovedali len, že tí riaditelia sú debili a kreténi, ale aj tí lekári, ktorí sú členmi LOZ, lebo oni to požadovali. A za toto by ste sa ako lobista Penty teda mohli sakra hanbiť.
22. schôdza NR SR - 10.deň - B. popoludni
Dátum: 2024-11-06
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

32. Ďakujem pekne za všetky faktické, ale budem reagovať len na pána poslanca Svobodu zo strany HLAS. Veľmi pekne vám to napísali a gratulujem, veľmi pekne, súvislo ste to aj prečítali. No a teraz k tomu, čo ste hovorili. Viete, aký je rozdiel medzi tým, keď som pred dvomi rokmi vyjednával a rokoval ja a nehanbil som sa vtedy do týchto rokovaní intenzívne vstúpiť ako minister financií, a medzi tým, keď teraz rokuje súčasný minister zdravotníctva? Že ja som vtedy rokoval, že či pridáme zdravotníkom na platoch 500 mil., ktoré by vyrovnali platy slovenských lekárov s českými lekármi, v krajine, kde sa zarába výrazne menej, ako sa zarába v Čechách, alebo dáme im 600 mil., ako si žiadali, čo už som považoval za nemorálnu požiadavku ísť nad úroveň českých platov. A súčasný minister zdravotníctva sa zatiaľ podpisuje pod to, že či okradnúť slovenských zdravotníkov o 150 mil., ale o 119. Ja verím, že cítite ten rozdiel. Možno ste si to neuvedomili, keď vám poslali tú faktickú napísanú a že ani nerozmýšľate možno nad pointou, o čom tu teda rokuje toto plénum, ale toto je ten základný rozdiel. Ešte raz, ja som považoval to, že keď pred dvomi rokmi zdravotníci aj z LOZ hovorili, že tých 500 mil. nestačí, oni chcú 600, to som už považoval za nemorálnosť. Ale vy ich dnes idete okradnúť. Majú legitímne právo hovoriť, že keď raz tu máme zákonný nárok a zároveň vidia, jak jakože rozhadzujete prachy na všetky strany a vidia, jak teda míňate hocikde a že im idete zobrať platy, majú na to právo. A aby ste ešte vedeli jednu vec, ja som bol práve ten, ktorý pri tom rokovaní ako minister financií som si vybojoval, že uznanie rokov praxe nebudú mať len lekári, ale bude mať aj všetkých ostatných 24 zdravotníckych profesií.
22. schôdza NR SR - 10.deň - A. dopoludnia
Dátum: 2024-11-06
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

46. Pán poslanec Gašpar, ako dosť som sa nadychoval pred tým, aby som teda našiel chuť vás takýmto spôsobom osloviť, lebo ono to tak evokuje, že to by mal byť človek, ktorý je hodný sedieť na piedestále, za čo parlament považujem. Vás považujem za obyčajného bohapustého mafiána, ktorý má za cieľ jediné, do vedenia Policajného zboru vpustiť, infiltrovať mafiu a plniť objednávky mafie presne tak, ako si priala. Ak vy by ste boli normálny policajný prezident a zastávali by ste verejný záujem, v žiadnom prípade by sa nestala kauza, kde váš synovec, myslím, že to je, Norbert Bödör, o ktorom dnes desiatky svedkov hovoria, že ste mu vydali Policajný zbor do správy, kde by mohol tunelovať desiatky miliónov eur určených na podporu malých farmárov cez kauzu Dobytkár. Ak vy by ste boli policajný prezident, ktorý sleduje verejný záujem, nezomreli by Ján a Martina, lebo vy by ste tomu Jánovi Kuciakovi dali tú ochranu pred Kočnerom, ktorý sa mu vyhrážal, a vy ste veľmi dobre ako policajný prezident o tom vedeli. Ak vy by ste sledovali verejný záujem, nikdy by ste nedali príkaz podriadenému, aby vylustroval bydlisko Jána Kuciaka, odovzdal toto bydlisko vám a do mesiaca či do dvoch bolo po Jánovi Kuciakovi. Vy ste priamo zodpovedný za smrť Jána a Martiny, môžte sa tu tváriť, koľko chcete, môžte tu tisíckrát vystupovať v obleku za 30-tisíc eur. Nikdy, nikdy neprekryjete zločiny, ktoré máte na prstoch a ktoré vám priamo z tých prstov tečú.
22. schôdza NR SR - 10.deň - A. dopoludnia
Dátum: 2024-11-06
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

26. Jozef, presne takéto vystúpenia tvoje sa mi páčia, kde tneš do živého a tým zločincom, ktorí sedia vedľa teba, najmä teraz, ktorý tam sedel po ľavej tvojej ruke, tak pekne hovoríš do očí pravdu. Ten človek, ktorý tu dnes ráno pol hodinu Kisku obviňoval, v prvom rade mal začať tým, že ospravedlňujem sa celému Slovensku, že som ako policajný prezident vydal Policajný zbor a Národnú kriminálnu agentúru ako elitný útvar Policajného zboru do rúk nitrianskej mafie. Mal začať tým, že ospravedlňujem sa, že ako policajný prezident som priamo uplácal vyšetrovateľa, ktorý vyšetroval podvod na živnostníkoch, a dal som mu úplatok za to, aby vylúčil pri vyšetrovaní okradnutia tisícoch živnostníkov pri kauze Váhostav hlavného páchateľa pána Širokého, lebo Široký bol priateľ Roberta Fica a sponzor SMER-u. Mal začať tým, že ospravedlňujem sa celému Slovensku, že som priamo zodpovedný za smrť Jána a Martiny. Tým, že vydal Policajný zbor do rúk mafie, kde zločincom ako Kočner dovolil mať pocit, že stoja nad štátom, že stoja nad spravodlivosťou a môžu rozhodovať o živote a smrti. Mal začať tým, že nechránil Jána Kuciaka, hoci sa dovolával k nemu ako k Policajnému zboru a k nemu ako prezidentovi Policajnému zboru a hovoril, že Kočner sa mu vyhráža a mal povedať, že áno, cítil zadosťučinenie, že Kočner sa Kuciakovi vyhráža, lebo Kuciak písal o zločinoch Gašparovej rodiny, priamo o zločinoch Gašpara a podobných, ako si robia biznisy počas toho, ako bol Policajným prezidentom. A mal sa ospravedlniť za to, že udelil amnestiu svojím vlastným prstom zločincom. (Potlesk.)
22. schôdza NR SR - 9.deň - B. popoludni
Dátum: 2024-11-05
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

94. Rišo, ďakujem ti za tvoju iniciatívu, takú, by som povedal, tvrdošijnú iniciatívu, lebo teda predkladáš to ixtý krát, návrh o voľnej nedeli, a ja sa tak sám sebe si to definujem, že to je v podstate taký, by som povedal, že paradox možno slobody, že, že po tej revolúcii, a teda za chvíľku máme 35. výročie, mnohí na Slovensku si mysleli, že prejavom slobody a nejakého blahobytu väčšieho alebo vyššej životnej úrovni je to, keď máme zrazu Tesco, ktoré je nonstop otvorené, a môžeme do neho chodiť. A ako keby sme nechceli vidieť kúsok za hranice, civilizovaný svet západných demokracií, kde si úplne bez problémov povedia, že obchody sú otvorené do ôsmej do večera, a potom dajú priestor práve na ten rodinný život tým zamestnancom v tých obchodoch, a nie to, že mať obchody otvorené nonstop je prejavom nejakého vyššieho blahobytu, ale práve naopak, prejavom vyššieho blahobytu väčšej životnej úrovne a takej uvedomenia si zodpovednosti, spoločenskej zodpovednosti možno voči tým slabším, ktorí sa nevedia brániť a veľakrát sú to práve tie predavačky, ktoré musia poslúchnuť príkaz toho šéfa v obchode, lebo tú prácu chcú, že prejavom tej uvedomenia si alebo uvedomelosti v tej demokracii je to, že práve si dokážu povedať, že či už zatvorme tú nedeľu alebo obchody budú len do ôsmej otvorené, ale nebláznime, že nonstop, v kuse, sedem dní v týždni. A sú potom aj takí ľudia, ktorí to považujú za zásah do ich slobody, lebo my obmedzujeme ich práva, lebo on má právo ísť nakupovať teplé rožky v nedeľu ráno. No nech sa páči, nech ide ten Sulík v sobotu večer, možno ich bude mať nie také čerstvé, alebo nech si ich sám upečie v svojej piecke, ale také to sebectvo, na to sebectvo by nemali doplácať tí druhí ľudia, ktorí potom majú tam čakať naňho, že on si zmyslí v nedeľu ráno prísť do obchodu, takže veľmi ďakujem za tú iniciatívu.
19. schôdza NR SR - 14.deň - A. dopoludnia
Dátum: 2024-10-03
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

172. Ja pre ľudí, ktorí v podstate, tí, čo nás sledujú, tak oni počujú iba to, čo sa hovorí do mikrofónu. Ale chcel by som im aj popísať tú atmosféru. Sem prichádzajú teraz postupne na hlasovanie poslanci vládnej koalície a každý druhý s úsmevom. Normálne jak kebyže s dobrým pocitom idú teraz sem spáchať ten doslova finančný atentát na slovenské rodiny. Ukradnúť v priemere každému občanovi Slovenskej republiky, bez ohľadu na to, čo to je dojča, či to je školák, študent, živnostník, pracujúci alebo dôchodca, po 500 eur, hoci to je v príkrom rozpore s tým, čo ste tým ľuďom sľúbili pre rokom vo voľbách, a ešte sa na tom smiať po vystúpení, kedy som povedal, že vy teraz idete, ste tu ešte si odhlasovali, že ešte zvýšite na poslednú chvíľu daň, ktorú zoberiete tým charitatívnym organizáciám, či už katolíckej charite, Červenému krížu, Plamienku, ktorý, ktorý zriadil detský hospic, ktorí sa starajú o dvoj-troj-štvorročné umierajúce deti... mne je do plaču... A vy sa tuto normálne prichádzate sem a s úsmevom sa tu zhromažďujete, že idete zarezať tie slovenské rodiny. Vám nie je hanba, vám to vyoperovali? Mne je do plaču z toho, ale vy sa na tom rehocete. Vy sa rehocete na tom, jako idete ublížiť ľuďom, hoci ste sľúbili, že zastavíte zdražovanie, že dáte lacnejšie energie, potraviny, že v žiadnom prípade nezvýšite DPH, že v žiadnom prípade, že Dankovi mama hlavu odtrhne, keď zruší rodičovský dôchodok. A vy teraz normálne s úsmevom, s drobným pocitom idete tie rodiny zničiť? Zaviesť Ficovu, Dankovu, Pellegriniho, Šutajovu drahotu? Pán Huliak, hovoríte, že máte Boha pri sebe, hovoríte, že ste kresťan, zastávať sa kresťanských hodnôt a tento tlačítko idete stlačiť?! Okradnúť rodičov o rodičovský dôchodok, naozaj to idete spraviť?! Idete okradnúť Katolícku charitu o peniaze, ktoré im posielajú ľudia, aby im pomáhali? U... (Prerušenie vystúpenia časomerom.)
19. schôdza NR SR - 14.deň - A. dopoludnia
Dátum: 2024-10-03
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

146. Presne ako hovoríš, Lojzo. Hovoríš o tom, že sú falošní, že tu hovoria a hrajú pred ľuďmi, že oni idú vlastne danky zdaniť, ale v skutočnosti... banky zdaniť, ale v skutočnosti v tomto prípade idú nahnať multimiliónový biznis práve pre banky a poskladajú sa na to obyčajní ľudia, áno, ich voliči. Väčšina z ľudí, radových obyčajných ľudí na Slovensku v minulých voľbách, áno, volila túto garnitúru. A teraz tí ľudia z toho, čo im zoberú vlastne ich zamestnávatelia, z každej jednej mzdy 0,4 %, nafutrujú na účty bánk. Tak napísali tento návrh zákona. Že sa nehanbíte, vy asociálne zrúdy falošné! Presne tak ako hovoríš. Jednoducho niečo hovoria a presný opak konajú. Čo povedal Fico pritom jako budú teda chrániť rodiny s deťmi a tým chudobným pomôžu? Presne opačne to je, bohatým dávajú, chudobným berú! Pri dôchodcoch detto. Eštebákom s tisíceurovými dôchodkami pridávajú z 50 eur, čo sme dávali my, na 606. Poctivým dôchodcom, ktorí trávili čas vychovávaním svojich detí v rôznych podradných povolaniach, lebo ich eštebáci prenasledovali, a kvôli tomu majú nízke dôchodky, tam tým zoberú rodičovské dôchodky, ktoré mali a dajú im rovnakú sumu, ako dajú tým eštebákom, ktorí ich prenasledovali. Oni jednoducho to boľševické myslenie majú v sebe. Oni pohŕdajú poctivými obyčajnými pracujúcimi ľuďmi. Od nich potrebujú len tak hlasy vo voľbách a potom na nich zvysoka kašlú. Podviedli ich s predvolebnými sľubmi, sľúbili, že zastavia zdražovanie, sľúbili lacnejšie energie, sľúbili lacnejšie potraviny, sľúbil Fico, že nikomu nebude nič brať z toho, čo má. Sľúbil, že nebude zvyšovať DPH a konajú presný opak. (Potlesk.)
19. schôdza NR SR - 12.deň - B. popoludni
Dátum: 2024-10-01
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

16. Aj ja si myslím, že bola v súlade s rokovacím poriadkom. Som rád, že si to aj predsedajúci všimol. Takže skúsme si povedať taký príklad, aby sme, možno tak ako povedal aj Jožo Pročko, že ste spáchali svinstvo, nie, vy ste spáchali volebný podvod. Vy ste ľuďom sľubovali presný opak toho, čo robíte a čo idete spáchať aj týmto hlasovaním. Sľúbili ste ľuďom pomôcť, idete ich zodrať z kože. Hovorili ste, že nebudete rušiť špeciálnu prokuratúru, okamžite ste ju zrušili, lebo jednoducho išla vám, zločincom, po krku. Takže zoberme si príklad rodiny, aký bude mať dopad teda ten váš konsolidačný balíček na rodinu dvoch zdravotníkov, ktorí zachránili Ficovi život. Povedzme si, že bývajú v tej Bystrici, v tej nemocnici a obidvaja pracovali v tej nemocnici, aj pracujú a zachránili Ficovi pred prázdninami život. Majú doma troch stredoškolákov, pätnásť, šestnásť a sedemnásťročných chlapcov a tejto rodine sa Fico ide odmeniť tým, že im zoberie, otcovi a mame, na platoch dokopy 6-tisíc eur za rok. Na tie tri deti im zobere cez daňový bonus 3 240 eur. Na DPH im zobere, na osobu to vychádza 183 eur krát 5 osôb, tak je to 920 eur v priemere. Na plyn, keď bývajú v takom priemernom byte ako ostatné rodiny na Slovensku, ktoré kúria plynom, 450 eur. Viete, koľko dokopy okradne Fico a táto skorumpovaná banda túto rodinu dvoch zdravotníkov, ktorí Ficovi zachránili pred prázdninami život? 10 610 eur za rok. Takto napľuť do očí ľuďom, ktorí zachránia premiérovi život a dať im takúto odmenu, to nemá obdobu nikde v Európe, nikde v civilizovanej krajine, možno len v tej banánovej republike, v ktorej žijeme. (Potlesk.)
19. schôdza NR SR - 12.deň - A. dopoludnia
Dátum: 2024-10-01
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

24. Ja už vlastne ani neviem, že či po tej, po tom náklade, ktorý tu súčasný minister financií dostal od mojich kolegov, že či má zmysel niečo hovoriť. Tak ja budem trošku milosrdnejší. Tak použijem na neho jeho vlastné slová, jeho vlastný materiál z ministerstva financií vypracovaný ľuďmi a ním podpísaný, ktorý si tu dal schváliť v tomto pléne. To znamená, že všetci koaliční poslanci za tento materiál hlasovali. Ten materiál sa volá Zdôvodnenie výšky hrubého dlhu Slovenskej republiky a návrh opatrení na jeho zníženie. Je to materiál z júla 2024 a ešte raz podotýkam, koaliční poslanci tu za organizovaný zločin, za tento materiál hlasovali. A viete, čo nám v tomto materiáli, tuto Lacko diletant, súčasný minister financií píše hneď v druhom odseku? Hrubý dlh v minulom roku dosiahol 56 % HDP. To hovorí o roku ´23. A teraz počúvajte, čo je dôsledkom predovšetkým posledných štyroch rokov ovplyvnených pandemickou a energetickou krízou. Pod zvýšenie hrubého dlhu sa podpísal aj nárast hotovostnej rezervy, ktorá sa aj ku koncu roku 2023 udržala nad nadpriemernou úrovňou v predkrízovom období. Viete teda, čo to znamená pre vás, ktorí ste hlasovali za niečo, čomu nerozumiete? Že nie je pravda nič z toho, čo tu diletant, minister financií rozprával. Hovoril tu o tom, že ako my sme premrhali peniaze, ale on vo vlastnom materiáli ministerstva financií, ktorý predložil vám na schválenie, hovorí, že akýkoľvek nárast dlho bol spôsobený energetickou krízou a covidom. Nehovorí nič o tunelovaní, rozkrádaní a diletantizme. Zároveň vás tu klamal, že narástol hrubý dlh o 50 %, v jeho vlastnom materiáli hovorí, že o 16 %. Zároveň vás klamal, že čistý dlh narástol o 50 % a v jeho vlastnom materiáli hovorí až o 10 %. Jednoducho o 400 % viac klamal, ale... (Prerušenie vystúpenia časomerom.) (Potlesk.)
19. schôdza NR SR - 10.deň - B. popoludni
Dátum: 2024-09-26
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

58. Andrej, netykáme si, ale teraz ti budem trošku tykať, ber to tak osobnejšie. Ešte aj som to povedal aj v tom vystúpení, mne sa zdá, že sa ti motá jazyk. A potom, potom ako nechápem. Vadí ti v rokovacej sále horalka, vadí ti tik tak. Zmeníš k tomu rokovací poriadok, lebo teda aby tu nemohli byť ani horalky, ani tik taky. Potom ti vadí nálepka, potom ti vadí tričko s nejakým nápisom. Ale piť alkohol ti nevadí, keď niekto sedí a vedie Národnú radu? (Reakcia z pléna.) To bola taká poznámka mimo faktickej. A čo sa týka faktickej, k pánovi Ľuptákovi, neviem, či tu je, ale tak asi nie je, asi nemal na to odvahu si to vypočuť. Toto bol nádherný príklad toho jeho vystúpenia, ako myslí volič SMER-u, HLAS-u, Republiky, SNS a čo si vlastne, v čom vy ich vlastne pestujete, aby takto jednoducho mysleli. Lebo on tu povedal, že to, čo tu Matovič hovoril, kedy on vymenoval, ako strašne pomohol vlastne všetkým a rodinám a ako rozdávali, ale potom jedným dychom povedal, koľko napožičiaval a práve preto my sme teraz zadlžení a treba to splácať. No to je také to, naozaj také jednoducho myslenie jednobunkovca, ktorý nepočúva. Lebo to, čo som hovoril ja, bolo, že my sme napriek všetkým krízam a výdavkom, ktoré sme museli sanovať v tej kríze, platiť, áno, aj testy a očkovania a všetko možné, platiť kurzarbeity, aby ľudia neprišli o prácu, popritom sme dramaticky pomáhali najmä rodinám s deťmi, dôchodcom. Jednoducho, áno, nekradli sme, tak tie peniaze nám zostávali. Ale zároveň sme požičali peniaze na trhu na budúce splátky vašich dlhov a nechali sme vám tie peniaze v štátnej pokladnici. Čiže my sme tú republiku zadlžili dramaticky menej, ako zadlžujete teraz vy, a hlavne tie peniaze keď sme mali pri správe štátu, sme ich používali na pomoc ľuďom. Vy ich používate na pomoc samým sebe, svojim vlastným peňaženkám a svojim vlastným ľuďom. (Potlesk.)
20. schôdza NR SR - 1.deň - B. popoludní
Dátum: 2024-09-12
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

82. Pán poslanec, je to síce smiešne, sa týmto vyslovuje vo vašom prípade, že pán, lebo predtým, jak ste sa poslancom stali, tak ste sa prejavili ako primitív na námestí, kedy ste fyzicky útočili (reakcie z pléna) na druhého človeka a potom ste si na prokuratúre vybavili, že to vlastne nebol útok na verejného činiteľa. To už hovorí samé o sebe. Zároveň potom váš prvý krok, myslím že v prvý deň, ako ste sadli do poslaneckej lavice, tak bol absolútny primitivizmus voči znásilneným ženám, kedy ste si čítali esemesku od Gašpara a ste povedali, že vlastne čo tu tie znásilnené ženy, na čo by potrebovali nejaké roky na to, aby nabrali odvahu. Však keď bola znásilnená nejak, druhý deň nech ide na policajnú stanicu, však predsa vie, kto ju znásilnil. Ako naozaj správate sa ako primitív. Na druhej strane pre mňa je zlodej ako zlodej. Čiže keď máte dôkazy, hovoríte, že si Šimečková sama sebe fakturovala za jednu jedinú akciu, za tlmočenie, tuším ste hovorili 12 alebo 14-tisíc eur, zverejnite to, prosím vás, mňa to zaujíma úprimne. Čiže dajte to do verejného priestoru, nech si ľudia vedia urobiť obraz a nech sa pani Šimečková obháji a budeme vedieť teda, že kto je teda tu naozaj zlodej, alebo nie je zlodej. Čiže nechápem, prečo s tým robíte tajnosti, keď to máte, nech sa páči, zverejnite. Tam sused z druhej strany, ten zverejňoval bez problémov tajné daňové spisy, obhajoval to, ten v pohode zverejňoval miesto bydliska Jána Kuciaka, potom za pár mesiacov bol zavraždený, ten s tým nemal problém zverejňovať tajné informácie.